Beleggingsplan kan ekonomie 3,6% groei - Patel | Netwerk24
Deur Elvira Wood 14 Junie 2018 11:00
As Suid-Afrika die $100 miljard se beleggings kan lok waarna pres. Cyril Ramaphosa mik, sal dit die ekonomie teen sowat 3,6% per jaar laat groei.
Ebrahim Patel, minister van ekonomiese ontwikkeling. Foto: Verskaf
Ebrahim Patel, minister van ekonomiese ontwikkeling, het Donderdag op Absa se beleggingskonferensie in Braamfontein, Johannesburg, gesê dié groeikoers kan bereik word, maar dan moet daar geen eksterne skokke wees nie.
Hy sê ook beleggings moet in fisieke infrastruktuurprojekte wees en nie net in beleggingsportefeuljes nie.
“Die private sektor sal moet help dat ons hierdie beleggings lok. Ons moet hul bestaande kanale gebruik om beleggers te lok.”
Patel sê die ekonomiese groei móét toeneem om die land se werkloosheidskrisis op te los.
Daar word werk in Suid-Afrika geskep, maar nie teen die pas waarteen die arbeidsmag groei nie.
Patel sê die Nasionale Ontwikkelingsplan voorsien dat daar oor die volgende 18 jaar 11 miljoen poste geskep sal word.
As die land nie voldoende werk kan skep nie, gaan daar baie druk op die staat, die private sektor en gemeenskappe wees. Hy het benadruk dat die staat die private sektor se hulp nodig het om hierdie uitdaging te oorkom.
Meer oor: Minister Van Ekonomiese Ontwikkeling | Absa | Cyril Ramaphosa | Ebrahim Patel | Beleggingskonferensie | Nasionale Ontwikkelingsplan | Beleggingsplan
Cyril moet SA se aansien by G7 ‘herstel’
Cyril vry na beleggers by G7
Wie is Trudi Makhaya, wat beleggers moet lok?